b'\n_START_ARTICLE_\nLa Cumparsita\n_START_PARAGRAPH_\nLa Cumparsita je tango z znano melodijo ter dvema razli\xc4\x8dicama besedil. La Cumparsita je navadno zadnja skladba na milongi - (\xc2\xbbultimo, el ultimo tango\xc2\xab) - sledi ji lahko le \xc5\xa1e kak\xc5\xa1na druga izvedba Cumparsite._NEWLINE_Leta 1917 ustvarjena skladba je najve\xc4\x8dkrat reinterpretirana skladba v pop kulturi nasploh (ve\xc4\x8d kot 4000 razli\xc4\x8dic), sledi ji Yesterday ansambla The Beatles. Skladbo La Cumparsita igra praviloma vsak tango orkester. Avtor skladbe je tedaj 17-letni Gerardo Matos Rodriguez, prvi pa jo je zaigral orkester Roberta Firpa v kavarni La Giralda v Montevideu, glavnem mestu Urugvaja._NEWLINE_La Cumparsita prihaja iz italijanske besede\xc2\xa0\xc2\xbbcomparsa\xc2\xab, ki pomeni \xc5\xa1tudentsko povorko, tudi karneval in ma\xc5\xa1karado, na kateri udele\xc5\xbeenci nosijo sicer navadne obleke, toda tudi maske.'